Efik /ɛ f ɪ k / dace. Efik. Usem Efịk ) suna ne na yaren kabilar Efik ta Nigeria. Shi ne babban yaren da aka fi yi a jihar Cross River a Najeriya. An saka sunan yaren ne bayan mutanen Efik waɗanda suke a cikin jihar ta Cross River da kuma jihar Akwa Ibom. Masu amfani da harshen Efik na iya fahimtar juna tare da masu amfani da sauran ƙananan harsunan Cross River kamar Ibibio, Annang, Oro da Ekid amma matakin fahimtar a fuskar yaren Oro da Ekid na da wahala; a wata fuskar, masu magana da waɗannan yarukan suna iya fahimtar juna watau Efik (da Ibibio) amma ba zasu iya maidawa ba. Habakar kalmomin harshen Efik ya samo asali da tasiri ta hanyar cudanyar Turawan Ingila, na Portugal da sauran al'ummomin da garuruwan dake kewaye da su kamar Balondo, Oron, Efut, Okoyong, Efiat da Ekoi (Qua). Salon amfani da harshen Efik ya samu rarrabuwa zuwa kashi da yawa tun a ƙarni na 19. Dr. Baikie ne mutum na farko da yayi kokarin bayanin rarrabuwar harshen Efik a shekara ta 1854.